《落花》
明代·陈良珍

春色茫茫何处寻，洛阳台榭锦成林。三千紫盖东风尽，一片苍苔夜雨深。

欲采幽香传密意，难裁云锦寄春心。凭阑睇望无消息，回首池塘尽绿阴。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。